# ZMOS CMYK

# Materiál na rokovanie

**Hospodárskej a sociálnej rady SR**

# dňa 20. 8. 2018

**k bodu č. 16)**

**Stanovisko ZMOS**

**k návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony**

**Všeobecne k návrhu:**

Návrh zákona je iniciatívnym materiálom Ministerstva hospodárstva, ktorý si vznik na základe stanovenia cieľov v Programovom vyhlásení vlády Slovenskej republiky na obdobie rokov 2016 – 2020.

Navrhuje sa centrálna správa systému podpory elektriny vyrobenej z obnoviteľných zdrojov energie a vysoko účinnou kombinovanou výrobou, a to administrácia podpory, dátový manažment a financovanie podpory organizátorom krátkodobého trhu s elektrinou.

Dlhodobo sa hovorilo o optimalizácii nastavenia systému podpory elektriny vyrobenej z obnoviteľných zdrojov energie alebo vysoko účinnou kombinovanou výrobou v Slovenskej republike, pričom výzvy, ktorým je potrebné v tejto súvislosti čeliť, sú v dôsledku významného nárastu inštalovanej kapacity čoraz naliehavejšie. Ďalší problém predstavuje skutočnosť, že celková produkcia elektriny vyrobenej z obnoviteľných zdrojov energie a vysoko účinnou kombinovanou výrobou, ktorá sa podľa súčasnej právnej úpravy používa na krytie strát v sústave, v súčasnosti prevyšuje reálne straty sústavy. Agenda podpory elektriny vyrobenej z obnoviteľných zdrojov energie a vysoko účinnou kombinovanou výrobou je decentralizovaná medzi troch prevádzkovateľov regionálnych distribučných sústav, čo zvyšuje administratívne náklady aj náklady na predikciu a následné manažovanie odchýlok.

ZMOS v rámci medzirezortného pripomienkového konania uplatnil 22 zásadných pripomienok.

Rozpor medzi Ministerstvom hospodárstva SR a ZMOS sa na rozporovom konaní podarilo odstrániť.

**Pripomienky k návrhu:**

***ZMOS k predloženému návrhu zákona nemá žiadne zásadné pripomienky.***

**Záver:**

ZMOS navrhuje, aby Hospodárska a sociálna rada SR odporučila návrh na ďalšie legislatívne konanie.

 **Michal Sýkora**

 **predseda ZMOS**